Eupša Saulo o be a sa kgotsofatšwe feela ke go swara Bakriste ba kua Jerusalema. Ka gona, o ile a kgopela moperisita yo a phagamego gore a mo dumelele go ya motseng wa Damaseko gore a yo swara Bakriste ba moo. Ge Saulo a le kgauswi le go fihla Damaseko, o ile a bona seetša se mo phadimela, gomme a wela fase. O ile a kwa lentšu le re: ‘Saulo, ke ka baka la eng o ntshwenya?’ Saulo a re: “Ke wena mang?” Lentšu leo la re: ‘Ke nna Jesu. Tsena motseng wa Damaseko, gomme o tla botšwa seo o swanetšego go se dira.’ Ka nako yeo Saulo o be a fetogile sefofu. O ile a swanelwa ke gore a swarwe ka letsogo gomme a išwe Damaseko. Dikanegelo tša maphelo a batho ba di re bontšha’ng? Di bontšha gore Beibele e tloga e na le matla a go fetoša maphelo a batho—ka go fetoša tsela ya bona ya go nagana. (Baefeso 4:23) Alex, yo go boletšwego ka yena pejana, o oketša ka gore: “Seo ke bego ke ithuta sona ka Beibeleng se be se le bjalo ka ge eka ke tšhelwa ke meetse ao a hlwekilego, ao ganyenyane-ganyenyane a bego a ntlhwekiša gore ke tlogele menagano e mebe. Ke be ke sa nagane gore nka tsoga ke kgonne go tlogela dilo tše dingwe.” Ee, ge re tlatša menagano ya rena ka molaetša o hlwekilego wa Beibele, o ka tloša goba wa re hlwekiša bobe. Lentšu la Modimo le na le matla a go hlwekiša. (Baefeso 5:26) Le ka dira gore batho ba šoro le baithati ba fetoše ditsela tša bona gore e be ba botho le ba nago le khutšo. (Baroma 12:18) Ka go phela ka melao ya motheo ya Beibele, ba thabela khutšo maphelong a bona.—Jesaya 48:18.